Javanese - Roh Suci Kitab Suci Holy Spirit Scriptures Pangentasan 35:31 wus kaparingan Rohe Gusti Yehuwah, temah nduweni keahlian, pangreten lan kawruh tumrap sarupane gegawean, Wilangan 11:25 Pangeran Yehuwah banjur tumedhak ing sajroning mega sarta ngandika marang Nabi Musa; karomaneh Roh kang dumunung ing Nabi Musa iku salong kapundhut, kaparingake marang para pinituwa pitung puluh iku. Kacarita bareng padha kadunungan Roh, tumuli padha medhar wangsit kaya nabi, nanging sawuse iku wus ora maneh. 1 Samuel 10:6 Dene Rohe Sang Yehuwah bakal nedhaki kowe, kowe bakal bebarengan karo para nabi iku lan kowe bakal malih dadi wong seje. 2 Samuel 23:2 Rohe Sang Yehuwah medhar sabda lumantar aku, sabdane dumunung ana ing ilatku: Ayub 33:4 Aku katitahake dening Rohing Yehuwah, lan napase Kang Mahakwasa njalari aku urip. Yesaya 11:2(2,3) Iku bakal katedhakan Rohe Sang Yehuwah, rohing kawicaksanan lan pambudi, rohing pitutur lan kasantosan, rohing kawruh lan wedi-asih marang Sang Yehuwah; 3 malah wedi-asih marang Sang Yehuwah iku kang dadi karemenane. Panjenengane ora bakal ngadili mung waton pamirsane satleraman bae utawa ndhawahake putusna manut paturaning wong. Mikha 3:8 Nanging aku iki kebak ing bab kekuwatan, Rohe Pangeran Yehuwah, sarta kaadilan lan kasantosan, kanggo ngelingake marang Yakub bab panerake lan marang Isarel bab dosane. Zakharia 4:6 Panjenengane banjur pratela: "Iki pangandikane Pangeran Yehuwah marang Zerubabel: ora srana kasantosan lan ora srana kakuwatan, nanging marga dening rohingSun. -- Mangkono pangandikane Sang Yehuwah Gustine sarwa dumadi. -- Mateus 12:28 Nanging menawa anggonku nundhungi setan iku kanthi pangwasane Rohing Yehuwah, satemene Kratoning Yehuwah wis ana ing kowe. Mateus 28:19 Mulane padha lungaa, sakabehing bangsa padha dadekna siswaKu, lan padha baptisen ing asmane Sang Rama, Sang Putra lan Sang Roh Suci, Markus 1:10 Bareng Panjenengane mentas saka ing banyu, banjur mirsa langit piyak, sarta Roh apindha manuk dara tumedhak ing Panjenengane. Markus 13:11 Dene manawa kowe diirid diladekake, kowe aja sumelang ing bab apa kang bakal dadi aturmu, nanging aturna apa kang nalika iku diparingake marang kowe amarga dudu kowe, kang calathu, nanging Sang
Roh Suci. Lukas 2:26 Iku wis pinaringan wangsit dening Sang Roh Suci, yen bakal ora mati sadurunge ndeleng Sang Kristus, yaiku kang Jinebadan dening Pangeran. Lukas 4:1 Gusti Yesus, kang penuh ing Roh Suci, wangsul saka bengawan Yarden, banjur kapurugake dening Roh Suci menyang ing ara-arasamun. Lukas 4:18-21 "Rohe Pangeran ngayomi Ingsun awit Panjenengane wis njebadi Ingsun, kadhawahan martakake kabar becik marang wong-wong miskin; lan Panjenengane wis ngutus marang Ingsun 19 martakake luware para wong kang kinunjara, sarta pulihe pandelenge wong wuta, ngluwari wong-wong kang katindhes, ngundhangake taun kang dadi keparenge Pangeran." 20 Sawise mangkono kitab banjur kagulung kaparingake maneh marang kang kawajiban, nuli lenggah. Kabeh wong kang ana ing papan pangibadah padha mandeng marang Panjenengane. 21 Gusti Yesus banjur paring piwulang, pangandikane: "Ing dina iki pangandika iki wis kayektenan, sajrone kowe padha ngrungokake." Lukas 12:11,12 Manawa kowe padha diladekake marang ngarsane para pradata-agama, apa marang ngarsane para pamarentah utawa para kang ngasta panguwasa, aja padha sumelang, kapriye lan apa kang kudu kokaturake ana ing panjawabmu. 12 Amarga ing wektu iku uga Sang Roh Suci bakal muruki kowe apa kang kudu kokaturake." Yohanes 7:38,39 Sing sapa pracaya marang Aku iku kaya wiraose kitab: Ilen- ilen banyu urip bakal padha mili saka ing batine!" 39 Pangandikane mangkono iku mau kang dikarsakake yaiku Roh, kang bakal ditampa dening wong-wong kang padha pracaya marang Panjenengane. Dene nalika samana Roh Suci durung rawuh, amarga Gusti Yesus durung kamulyakake. Yohanes 14:16,17 Aku bakal nyuwun marang Sang Rama, nuli kowe bakal padha diparingi Sang Juru Panglipur14:16 wonten ing basa Yunani kasebat Parakletos, tegesipun: Juru Panglipur utawi Kang Paring Pitulungan. liyane, supaya Panjenengane nunggala karo kowe, 17 iya iku Rohing Kayekten. Jagad ora bisa nampani Panjenengane, amarga jagad ora nyumurupi lan ora wanuh karo Panjenengane, nanging kowe padha wanuh marang Panjenengane, amarga Panjenengane nunggil karo kowe lan bakal dedalem ana ing kowe. Yohanes 14:26 nanging Sang Juru Panglipur, iya iku Sang Roh Suci, kang bakal diutus dening Sang Rama atas saka jenengKu, iku kang bakal mulangake samubarang kabeh marang kowe sarta bakal ngelingake kowe sabarang kang wus Dakwulangake marang kowe. Yohanes 16:7,8 Nanging kang Dakpituturake marang kowe iki bener: Luwih
maedahi marang kowe, manawa Aku lunga. Jalaran manawa Aku ora lunga, Sang Juru Panglipur iku ora bakal ngrawuhi kowe, nanging manawa Aku lunga, Sang Juru Panglipur Dakutus marang kowe. 8 Dene iku sarawuhe, bakal ngyakinake marang jagad bab dosa, bab kayekten, lan bab pangadilan; Yohanes 16:13-15 Nanging yen Sang Juru Panglipur iku rawuh, iya iku Rohing Kayekten, iku bakal nuntun kowe marang kayekten sasampurnane. Awit mungguh pamangsite iku ora bakal saka karsane piyambak, nanging sapamirenge iku kang bakal diwangsitake sarta kowe bakal diwartani bab- bab kang bakal kalakon. 14 Panjenengane bakal ngluhurake Aku, amarga bakal martosake marang kowe apa kang katampi saka Aku. 15 Apa sakagungane Sang Rama, iku iya duwekKu; mulane Aku pitutur: Sang Juru Panglipur bakal martosake marang kowe apa kang wus katampi saka Aku." Yohanes 20:21,22 Gusti Yesus banjur ngandika maneh: "Tentrem-rahayu ana ing kowe kabeh! Kaya anggonKu kautus dening Sang Rama, kowe saiki iya padha Dakkongkon." 22 Sawuse ngandika mangkono, tumuli padha didamoni, lan dipangandikani: "Padha nampanana Roh Suci. Lelakone Para Rasul 1:2 ngantos dumugi ing dinten anggenipun kasengkakaken. Saderengipun Panjenenganipun sampun paring dhawuh lumantar Sang Roh Suci dhateng para rasul pepilihanipun. Lelakone Para Rasul 1:5 Sabab Yokanan iku anggone mbaptis nganggo banyu, nanging ora suwe maneh kowe bakal padha kabaptis kalawan Roh Suci." Lelakone Para Rasul 1:8 Nanging kowe bakal padha tampa kasekten, samangsa Sang Roh Suci wus nedhaki marang kowe kabeh sarta kowe bakal padha dadi seksiKu ana ing Yerusalem lan ing satanah Yudea kabeh, sarta ing tanah Samaria tuwin tumeka ing pungkasaning bumi." Lelakone Para Rasul 2:1-4 Bareng ing dina riyaya Pentekosta, kabeh wong padha nglumpuk. 2 Dumadakan ana swara saka ing langit, saemper sumiyuting angin gedhe, kang ngebeki saomah kang kanggo lelungguhan, 3 banjur padha ndeleng ilat-ilatan kaya urubing geni, kang ambyar lan nibani sawiji-wijining wong mau kabeh. 4 Tumuli kabeh padha kapenuhan ing Roh Suci sarta banjur padha wiwit guneman nganggo basa-basa liya, bab kang kawisikake dening Roh supaya kalairake. Lelakone Para Rasul 2:17-19 Besuk ing dina-dina kang wekasan -- mangkono pangandikaning Yehuwah -- Ingsun bakal ngesokake RohingSun marang sakabehing manungsa; anak-anakira lanang lan wadon bakal padha medhar wangsit, lan wong nom-nomanira bakal padha ndeleng wahyu, sarta wong-wongira kang wis tuwa bakal padha oleh impen. 18 Uga para
abdiningSun lanang lan wadon bakal Sunesoki RohingSun ing dina-dina iku, lan bakal padha medhar wangsit. 19 Sarta Ingsun bakal nganakake mukjijat-mukjijat ana ing dhuwur, ana ing langit lan pratandha-pratandha ana ing ngisor, ana ing bumi: getih lan geni sarta kumeluning pega. (Yoel 2:28,29) Lelakone Para Rasul 2:33 Punapadene sareng Panjenenganipun sampun jinunjung dening astanipun tengen Gusti Yehuwah tuwin tampi Roh Suci ingkang kaprasetyakaken punika, Panjenenganipun lajeng ngesokaken punapa ingkang sampun panjenengan uningani saha panjenengan pireng wonten ing ngriki. Lelakone Para Rasul 2:38 Wangsulane Rasul Petrus: "Kula aturi sami mratobat sarta panjenengan piyambak-piyambak sami kabaptisa ing asmanipun Gusti Yesus Kristus, amrih angsala pangapuntening dosa panjenengan, satemah panjenengan sami badhe nampeni peparing Roh Suci. Lelakone Para Rasul 4:31 Nalika padha ndedonga iku, panggonane kumpulan banjur gonjing, sarta kabeh padha kapenuhan ing Roh Suci, tuwin tumuli padha martakake pangandikaning Yehuwah kalawan kendel. Lelakone Para Rasul 8:15-17 Sarawuhe ing kono karone banjur padha ndedonga, supaya wong-wong ing Samaria padha kaparingan Roh Suci. 16 Amarga Roh Suci durung tumendhak marang wong siji-sijia ing antarane wong-wong mau, awit mung padha dibaptisi ing asmane Gusti Yesus. 17 Mulane kabeh banjur padha katumpangan asta dening para rasul mau, satemah padha katedhakan ing Roh Suci. Lelakone Para Rasul 8:39 Bareng karone wis padha mentas saka ing banyu, Rohing Pangeran tumuli mulung Sang Filipus, lan ora kasumurupan dening priyagung iku maneh. Panjenengane banjur nglajengake tindake kalawan renaning panggalih. (1 Para Raja 18:12) Lelakone Para Rasul 9:31 Anadene ing sawatara wektu pasamuwan ing satanah Yudea, Galilea lan Samaria kabeh kaanane tentrem, padha kabangun sarta padha wedi-asih marang ing Pangeran. Cacahe saya wuwuh akeh marga saka anggone kapitulungan sarta kalipur dening Sang Roh Suci. Lelakone Para Rasul 10:44,45 Nalika Rasul Petrus lagi ngandika mangkono iku, kabeh wong kang ngrungokake pangandika padha katedhakan ing Roh Suci. 45 Kabeh wong pracaya saka golongan tetakan kang ndherekake Rasul Petrus, padha kaeraman, jalaran padha sumurup, yen peparing Roh Suci iku uga kaganjarake marang bangsa-bangsa liya; Lelakone Para Rasul 11:15 Sareng kula wiwit wicanten, tiyang-tiyang wau lajeng sami katedhakan ing Roh Suci, sami kadosdene kita kala rumiyin.
Lelakone Para Rasul 13:52 Dene para siswa ing Antiokhia padha kapenuhan ing kabungahan lan Roh Suci. Lelakone Para Rasul 19:6 Lan nalika Paulus numpangi asta wong-wong mau, banjur padha katedhakan Roh Suci sarta padha wiwit guneman nganggo basa warna-warna tuwin padha medhar wangsit. Lelakone Para Rasul 20:23 saliyane kang diwedharake dening Sang Roh Suci marang aku ana sawiji-wijining kutha, yen aku bakal kakunjara lan sinangsara. Rum 5:5 Dene pangarep-arep iku mesthi ora bakal ngapirani, awit sihe Gusti Yehuwah wus kaesokake ing ati kita dening Sang Roh Suci, kang wus pinaringake marang kita. Rum 8:9 Balik kowe iku padha ora kawengku ing daging, nanging padha ana ing Sang Roh, semono iku manawa Rohing Yehuwah pancen dedalem ana ing kowe. Nanging sing sapa ora kadunungan Rohe Sang Kristus, iku dudu kagungane Sang Kristus. Rum 8:13-16 Sabab yen uripmu nuruti daging, kowe mesthi padha mati; nanging yen kowe mateni hawaning raga marga dening Roh, kowe bakal padha urip. 14 Kabeh wong kang katuntun dening Rohe Gusti Yehuwah, iku dadi putrane Gusti Yehuwah. 15 Awit kowe padha ora nampani rohing pangawulan kang njalari kowe dadi wedi maneh, nanging kowe wis padha nampani Sang Roh kang njalari kowe dadi putrane Gusti Yehuwah. Marga saka Roh iku kita banjur padha nyebut: "Abba, Rama!" 16 Sang Roh iku anekseni bebarengan karo roh kita, yen kita iku para putrane Gusti Yehuwah. Rum 8:26 Mangkono uga Sang Roh iya mbiyantu kita ing sajroning kaapesan kita; awit kita padha ora sumurup apa kang sabenere kita suwun ana ing pandonga; nanging Sang Roh piyambak kang ndedonga kanggo kita marang Gusti Yehuwah, kanthi pasambat kang ora kena winirasa. Rum 15:13 Muga-muga Gusti Yehuwah, etuking pangarep-arep, maringana ganjaran marang kowe kabeh sagunging kabungahan sarta tentrem-rahayu ing sajroning pracayamu, supaya kowe padha sugiha pangarep-arep marga saka sawabe Sang Roh Suci. Rum 15:19 marga saka dayaning tandha-tandha lan mukjijat-mukjijat sarta marga dening panguwaosing Sang Roh Suci. Iya mangkono iku, sajroning mider-mider wiwit saka kutha Yerusalem nganti tumeka ing tanah Ilirikum, aku wus ngabarake Injile Sang Kristus sakatoge. 1 Korinta 2:10-13 Awit Gusti Yehuwah wus nglairake bab iku marang kita sarana Sang Roh, sabab Sang Roh itu nitipriksa samubarang kabeh, dalah bab wewadine Gusti Yehuwah. 11 Awit sapa ta ing antarane manungsa kang bisa nyumurupi apa kang tinemu ana ing atine, kajaba mung rohe
manungsa iku dhewe kang ana ing batine? Mangkono uga ora ana wong kang sumurup apa kang tinemu ana ing Gusti Yehuwah kajaba Rohe Gusti Yehuwah. 12 Kita ora nampani rohe jagad, nanging Sang Roh kang asale saka Gusti Yehuwah, supaya kita padha bisa nyumurupi apa kang dadi sih- peparinge Gusti Yehuwah marang kita. 13 Lan sarehne aku padha aweh katrangan bab-bab karohanen marang wong-wong kang padha kadunungan Sang Roh, anggonku ngrembug bab sih-kamirahane Gusti Yehuwah iku nganggo tetembungan kang ora diwulangake marang aku kabeh dening kawicaksananing manungsa, nanging dening Sang Roh. 1 Korinta 3:16 Apa kowe padha ora sumurup, yen kowe iku padha dadi padalemaning Yehuwah3:16 inggih punika pasamuwan., kang sarta Rohe Gusti Yehuwah iya dedalem ana ing kowe? 1 Korinta 6:11 Lan sawenehing panunggalanmu biyen iya kaya mangkono iku, nanging kowe wus padha masrahake awakmu supaya diresiki, kowe wus padha kasucekake, wus padha kabenerake marga saka Asmane Gusti Yesus Kristus lan marga dening Rohe Yehuwah kita. 1 Korinta 12:3 Mulane kowe padha daksumurupake, yen ora ana wong kang calathune marga saka Rohe Gusti Yehuwah kok bakal kandha: "Yesus kena ing ipat-ipat!" lan uga ora ana wong kang bisa ngakoni: "Yesus iku Gusti," yen ora marga dening Sang Roh Suci. 2 Korinta 3:17 Awit Gusti iku Sang Roh; lan ing ngendi ana Rohing Yehuwah ing kono ana kamardikan. 2 Korinta 13:14(13) Sih-rahmate Gusti Yesus Kristus, lan sihe Gusti Yehuwah tuwin patunggilane Sang Roh Suci, anaa ing kowe kabeh! Galati 4:6 Lan sarehne kowe iku padha dadi putra, mulane Gusti Yehuwah wus ngutus Rohe Kang Putra marang ing sajroning ati kita, kang nguwuh: "Abba, Rama!" Efesus 1:13,14 Ana ing Panjenengane kowe kabeh , -- awit kowe wus padha ngrungokake pangandikaning kayekten, yaiku Injiling karahayon -- iya ana ing Panjenengane kowe kabeh sawuse pracaya, uga padha kaecap ing Roh Suci kang kaprasetyakake iku. 14 Dene Roh Suci iku kang dadi tanggunganing bagean kita nganti kita padha tampa sakabehe, yaiku tetebusan kang minangka srananing kita dadi kagungane Gusti Yehuwah, supaya pinujia kaluhurane. Efesus 2:18 manawa nalika samana kowe tanpa Sang Kristus, ora klebu warga Israel lan ora oleh panduman tumrap prasetya kang kajanjekake, tanpa pangarep-arep lan tanpa Gusti Yehuwah ana ing donya. Efesus 4:30 Lan kowe aja gawe sekele Sang Rohing Yehuwah kang suci, kang wus ngecap kowe kanggo ing dina pangentasan. 1 Tesalonika 4:8 Mulane sing sapa nampik bab iki, iku ora nampik manungsa,
nanging nampik marang Gusti Yehuwah kang uga wus maringake Rohe kang suci marang kowe kabeh. 1 Tesalonika 5:19 Aja nyirep Sang Roh, 2 Tesalonika 2:13 Nanging aku kudu padha saos sokur marang Gusti Yehuwah marga saka kowe kabeh, para sadulur, kang kinasihan ing Pangeran, amarga Gusti Yehuwah wiwit sakawit wis milih kowe kabeh supaya slamet ana ing sajroning Roh, kang nucekake kowe lan ana ing sajroning kayekten kang wis padha kokandhemi. (1 Petrus 1:2) Titus 3:5,6 ing nalika iku Panjenengane nylametake marang kita, ora marga saka panggawe becik kang wis kita lakoni, nanging marga saka sih- rahmate sarana padusan kalairan kapindho lan marga saka kaanyarake dening Sang Roh Suci, 6 kang wus kaesokake marang kita dening Gusti Yesus Kristus, Pamarta kita, Ibrani 2:4 Gusti Yehuwah ngekahake paseksene kanthi tandha-tandha lan kaelokan sarta panguwasa warna-warna sarta kalawan Roh Suci, kang diedum-edumake ing sakarsane. Ibrani 10:15 Lan bab iku Sang Roh Suci uga maringi paseksen marang kita, 1 Petrus 1:2 yaiku para pepilihan miturut ing rancanganing Yehuwah, Rama kita sarta kang kasucekake dening Roh, supaya padha mituhua marang Fusti Yesus Kristus lan nampanana kepyuraning rahe. Sih-rahmat lan tentrem-rahayu anaa ing kowe mawantu-wantu. 2 Petrus 1:21 Marga saka Panjenengane, kowe padha pracaya marang Gusti Yehuwah, yaiku kang wis mungokake Panjenengane saka ing antarane wong mati sarta kang wis maringi kaluhuran marang Panjenengane, temahan pracayamu lan pangarep-arepmu tumuju marang Gusti Yehuwah. 1 Yohanes 4:2 Anggonmu padha niteni Roh Yehuwah iku titikane mangkene: Sadhengah roh kang ngakoni manawa Gusti Yesus Kristus wus rawuh dadi manungsa, iku asale saka ing Yehuwah. 1 Yohanes 5:7,8 Awit ana telu kang padha jumeneng dadi seksi (ana ing swarga: Sang Rama, Sang Sabda lan Roh Suci. Sarta katelune iku dadi siji. 8 Lan uga ana telu kang dadi seksi ana ing bumi). Roh, banyu lan getih lan telu-telune iku padha dadi siji. Yudas 1:20 Nanging kowe para kekasih, padha mbanguna awakmu dhewe, kadhasarana pracayamu kang suci pinunjul, sarta ndedongaa ana ing patunggilane Sang Roh Suci. Pastor T. John Franklin Church of Salvation, Healing, and Deliverance COS-HAD.org